PMIndiaData/PMIndiaSum huggingface dataset:
کووڈ-19سربراہ ملاقات میں وزیراعظم کے کلمات: وبائی مرض کا خاتمہ اور آئندہ کے لیے بہتر صحت سلامتی سہولتوں کی فراہمی

کووڈ-19کی وباایک بہت بڑی رکاوٹ بن کے ہمارے سامنے آئی ہے اور اس نے ہمارے لیے بڑے مشکلات پیدا کیے ہیں۔ اور ، یہ ابھی ختم نہیں ہوئی ہے۔ دنیا کے بیشتر حصوں میں ابھی تک ٹیکہ کاری کے مرحلے کو مکمل نہیں کیا جا سکا ہے۔ اوراسی لیے صدر بائیڈن کا یہ اقدام بروقت اور خوش آئند ہے۔ عزت مآب شخصیات ، بھارت نے ہمیشہ انسانیت کو ایک کنبے کے طور پر دیکھا ہے۔ ہندوستان کی دوا سازی کی صنعت نے کم لاگت والی اور موثرترین تشخیصی کٹس ، ادویات ، طبی آلات اور پی پی ای کٹس تیار کیے ہیں۔ یہ بہت سے ترقی پذیر ممالک کو انتہائی کم قیمتوں پرفراہم بھی کرائے جا رہے ہیں۔ اور ، ہم نے 150 سے زائد ممالک کے ساتھ ادویات اور طبی ساز وسامان کا اشتراک کیا ہے۔ دیسی طور پر تیار کی جانے والی دو ویکسینوں کو ہندوستان میں "ایمرجنسی کی حالت میں استعمال کیے جانے کی سند" بھی ملی ہے جس میں دنیا کی پہلی ڈی این اے پر مبنی ویکسین بھی شامل ہے۔ متعدد بھارتی کمپنیاں مختلف ویکسینوں کی لائسنس یافتہ پیداوار میں بھی شامل ہیں۔ اس سال کے شروع میں ، ہم نے اپنی ویکسین کی پیداواردیگر 95 ممالک اور اقوام متحدہ کے قیام امن کی فورس کے ساتھ بھی شیئر کیں۔ اور ایک کنبے اور خاندان کی طرح دنیا بھی بھارت کے ساتھ کھڑی تھی جب ہم دوسری لہر سے گزر رہے تھے۔ بھارت کے ساتھ اظہار یکجہتی اور حمایت کے لیے ، میں آپ سب کا شکریہ ادا کرتا ہوں۔ عزت مآب شخصیات، بھارت اب دنیا کی سب سے بڑی ویکسینیشن(ٹیکہ کاری)کی مہم چلا رہا ہے۔ حال ہی میں ، ہم نے ایک دن میں تقریباً 25 ملین(ڈھائی کروڑ)افراد کو ٹیکے لگائے۔ ہمارے نچلی سطح کے صحت کے نظام نے اب تک 800 ملین سے زائد افراد کو ویکسین کی خوراکیں فراہم کرائی ہیں۔ 200 ملین سے زیادہ بھارتی شہری مکمل طور پرٹیکے لگوا چکے ہیں۔ یہ ہمارے جدید ڈیجیٹل پلیٹ فارم کا استعمال کرتے ہوئے ممکن ہوسکا ہے جسے CO-WIN کہا جاتا ہے۔ اشتراک کرنے کے جذبے سے سرشار ہوکر ہی بھارت نے CO-WIN اور بہت سے دیگر ڈیجیٹل سولیوشن (حل)کے ذریعہ آزادانہ طور پر اوپن سورس سافٹ ویئر کے طور پر دستیاب کرائے ہیں۔ عزت مآب شخصیات، جیسا کہ نئی بھارتی ویکسینیں تیار ہو رہی ہیں ، ہم موجودہ ویکسین کی پیداواری صلاحیت میں بھی اضافہ کررہے ہیں۔ جیسے جیسے ہماری پیداوار بڑھتی ہے ، ہم دوسروں کو بھی ویکسین کی فراہمی دوبارہ شروع کر سکیں گے۔ اس کے لیے خام مال کی سپلائی چین کو کھلا رکھنا چاہیے۔ اپنے کویڈ شراکت داروں کے ساتھ ، ہم انڈو پیسیفک خطے کے لیے ویکسین تیار کرنے کے لیے بھارت کی مینوفیکچرنگ طاقت کا فائدہ اٹھا رہے ہیں۔ ہندوستان اور جنوبی افریقہ نے ڈبلیو ٹی او میں کووڈ-19کے لیے بنائے جانے والے ٹیکے، تشخیص اور ادویات پرعائد ہونے والے محصول (ٹی آر آئی پی ایس)پرچھوٹ کی تجویز پیش کی ہے۔ اس سے وبائی امراض کے خلاف جنگ لڑنےمیں ہمیں بھرپوری مدد ملے گی۔ ہمیں وبا کے بعد پیدا ہونے والے معاشی اثرات سے نمٹنے پر بھی توجہ دینے کی ضرورت ہے۔ اس مقصد کے لیے، ویکسین سرٹیفکیٹ کی باہمی شناخت کے ذریعے بین الاقوامی سفر کو آسان بنایا جانا چاہیے۔ عزت مآب شخصیات، میں ایک بار پھر اس اجلاس کے مقاصد اور صدر بائیڈن کے وژن کی تائید کرتا ہوں۔ ہندوستان وبائی مرض کے خاتمے کے لیے دنیا کے ساتھ مل کر کام کرنے کے لیے تیار ہے۔ شکریہ آپ تمام ہی حضرات کا بہت بہت شکریہ
نظام اور پروسیس کو مربوط کرنے کا عمل ایک بھارت شریشٹھ بھارت کا عکاس :وزیر اعظم

نئی دہلی28 دسمبر2020: وزیر اعظم جناب نریندر مودی نے آج بنا ڈرائیور والی اولین میٹرو کے سفر کا افتتاح کیا اور ساتھ ہی ساتھ نیشنل کامن موبلٹی کارڈ کو دہلی میٹرو کی ائرپورٹ ایکسپریس لائن تک توسیع کا بھی آغاز کیا۔ گزشتہ سال احمد آباد میں اس کارڈ کی شروعات ہوئی تھی۔ لانچ کے دوران جناب مودی نے اپنے طریقہ کار کے ایک کلیدی پہلو ’کم سے کم حکومت۔زیادہ سے زیادہ حکمرانی‘ پر روشنی ڈالی جو کہ ’ایک بھارت، شریشٹھ بھارت‘ کے ویژن کو مستحکم کرنے کی جانب مختلف سسٹم اور کارروائیوں کو مربوط کرنے کا ہے۔ وزیر اعظم نے کہا کہ جدت کاری کے لئے یکساں معیارات اور سہولیات کی فراہمی بہت اہم ہے۔ ملک گیر سطح پر کامن موبلٹی کارڈ اس جانب ایک بڑا قدم ہے۔ اس ایک کارڈ سے مسافروں کو جہاں بھی جانا ہواور جو بھی پبلک ٹرانسپورٹ استعمال کرنا ہو، انہیں مربوط رسائی دستیاب ہوگی۔ کامن موبلٹی کارڈ کو مزید آگے لے جاتے ہوئے وزیر اعظم نے تمام نظام اور تمام پروسیس کو مربوط کرنے کے عمل پر بات کی جس سے زندگی آسان بنائی جاسکے گی۔ انھوں نے کہا کہ مختلف نظام مربوط کرکے ملک کی طاقت کو اور زیادہ تال میل کے ساتھ اور مؤثر طریقے سے فروغ دیا جاسکتا ہے۔ ’’ایک ملک –ایک موبلٹی کارڈ‘‘ کی طرح ہماری حکومت نے گزشتہ برسوں میں ملک کے مختلف سسٹم مربوط کرنے کی جانب بہت کام کیا ہے۔ ایک ملک- ایک فاسٹیگ نے ملک بھر میں شاہراہوں کے سفر کو انتہائی آسان اور بلا رکاوٹ بنادیا ہے۔ اس سے مسافروں کو ٹریفک جام اور تاخیر سے نجات ملی ہے۔ ایک ملک، ایک ٹیکس یعنی جی ایس ٹی کے ذریعہ ٹیکس نظام کی پیچیدگیوں کو ختم کردیا گیا اور اس سے بالواسطہ ٹیکس نظام میں یکسانیت آئی ہے۔ ایک ملک ایک پاور گرڈ سے ملک کے ہر حصے میں بجلی کی خاطر خواہ اور لگاتار دستیابی کو یقینی بنایا گیا ہے۔ بجلی کا نقصان کم ہوا ہے۔ ایک ملک، ایک گیس گرڈ سے ان علاقوں میں بھی مؤثر گیس کنکٹیوٹی کو یقینی بنایا جارہا ہے جہاں پہلے گیس پر مبنی زندگی اور معیشت محض ایک خواب تھا۔ ایک ملک ایک ہیلتھ انشورنس اسکیم-آیوشمان بھارت کے ذریعہ بھارت کے لاکھوں لاکھ لوگ ملک کے کسی بھی حصے میں اس سے مستفید ہورہے ہیں۔ ایک جگہ سے دوسری جگہ جانے والے شہریوں کو ایک ملک، ایک راشن کارڈ کے ذریعہ ان پریشانیوں سے نجات دلادی گئی جو انہیں نئے کارڈ بنوانے میں اٹھانی پڑتی تھیں۔ اسی طرح ملک ’’ایک ملک ایک زرعی منڈی‘‘ کی جانب گامزن ہے جو نئی زرعی اصلاحات اور ای-این اے ایم جیسے بندوبست کے ذریعہ ممکن ہوا ہے۔
وزیرعظم اور  اسرائیل کے وزیراعظم کے درمیان ٹیلی فون پر گفتگو

نئی دہلی، 04 اپریل 2020؛ / وزیراعظم نے اسرائیل کے وزیراعظم عزت مآب جناب بنجامن نتن یاہو کے ساتھ آج ٹیلی فون پر بات کی۔ دونوں رہنماؤں نے کووڈ – 19 وبا اور صحت کے اِس بحران کے تئیں اپنی اپنی حکومتوں کی طرف سے اپنائی گئی حکمت عملیوں پر بات چیت کی۔ رہنماؤں نے متعلقہ دواؤں کی سپلائی میں بہتری لانے اور اعلیٰ ٹکنالوجی کا اختراعی استعمال کرنے سمیت اس وبا سے نمٹنے میں بھارت اور اسرائیل کے درمیان ممکنہ اشتراک کی گنجائش تلاش کی۔ انہوں نے اس طرح کے تال میل کی گنجائش تلاش کرنے کی غرض سے ، مواصلات کا ایک مخصوص چینل قائم کرنے سے بھی اتفاق کیا۔ عزت مآب جناب نتن یاہو نے وزیر اعظم کے اس بات سے اتفاق کیا کہ جدید تاریخ میں کووڈ – 19 وبا ایک اہم موڑ ہے اور اِس سے موقع ملا ہے کہ عالم گیریت کا ایک نیا نقش راہ قائم کیا جائے جس میں مجموعی طور پر انسانیت کے مفادات مشترک ہوں۔ ۔۔۔۔۔۔۔۔۔۔۔۔۔۔۔۔۔۔ م ن ۔ ا س۔ ت ح ۔
مہیش نومی کے موقع پر عوام الناس کو وزیر اعظم کی مبارکباد

نئیدہلی یکم جون 2020۔وزیراعظم جناب نریندر مودی نے مہیش نومی کے موقع پر عوام الناس کو مبارکباد پیش کی ہے۔ اپنے پیغام میں وزیر اعظم نے کہا ہے کہ آپ سبھی کو مہیش نومی کی نیک تمنائیں۔یہ تیوہار ہمیں عوام الناس کے لئے خودکو وقف کرنے کی ترغیب فراہم کرتا ہے۔ دیووں کےدیو مہادیو اور ماں پاروتی سے پرارتھنا ہے کہ وہ تمام اہل وطن پر اپنےکرم کا سایہ بنائیں رکھیں۔ ۰۰۰۰۰۰۰۰۰۰۰۰۰۰۰۰۰۰۰۰۰ م ن ۔رم
وزیراعظم جناب نریندر مودی نے ،مولانا کلب صادق کے انتقال پُرملال پر ،تعزیت کا اظہار کیا ہے

نئی دہلی،25؍نومبر، وزیراعظم جناب نریندر مودی نے کُل ہند مسلم پرسنل بورڈ کے نائب صدر مولانا کلب صادق کے انتقال پر گہرے دکھ کا اظہار کیا ہے۔ ایک ٹوئیٹ میں وزیراعظم نے کہا کہ ’’ کُل ہند مسلم پرسنل لاء بورڈ کے نائب صدر مولانا کلب علی کے انتقال پُرملال سے انتہائی دکھ ہوا۔ انہو ں نے سماجی خیر سگالی اور بھائی چارے کے لئے قابل ذکر اور نمایاں کوششیں کی ہیں۔ اُن کے اہل خانہ اور عزیز و اقارب نیز معتقدین سے میرا اظہار تعزیت ۔‘‘ ۔۔۔۔۔۔۔۔۔۔۔۔۔۔۔۔۔۔ (م ن- ا ع- ق ر)
وزیر اعظم نے کنو میں چیتوں سے متعلق خبر شیئر کی

وزیر اعظم جناب نریندر مودی نے آج بتایا کہ لازمی کوارنٹائن کے بعد 2 چیتوں کو کنو قدرتی مسکن میں مزید موافقت کے لیے ایک بڑے باڑے میں چھوڑ دیا گیا ہے۔ جناب مودی نے ٹویٹ کیا: ’’بہت اچھی خبر! مجھے بتایا گیا کہ لازمی کوارنٹائن کے بعد، 2 چیتوں کو کنو قدرتی مسکن میں مزید موافقت کے لیے ایک بڑے باڑے میں چھوڑ دیا گیا ہے۔ دیگر چیتوں کو بھی جلد ہی چھوڑا جائے گا۔ مجھے یہ جان کر بھی خوشی ہوئی کہ سبھی چیتے صحت مند، فعال اور اچھی طرح سے ایڈجسٹ کررہے ہیں‘‘۔
وزیر اعظم نےاشاڈھی  بِج،کچھی نئے سال کے موقع پر لوگوں کو مبارکباد پیش کی

نئی دہلی ، 12 جولائی: وزیر اعظم ، جناب نریندر مودی نے اشاڈھی بِج ،کچھی نئے سال کے موقع پر لوگوں کو مبارکباد پیش کی۔ ایک ٹویٹ میں ، وزیر اعظم نے کہا ، "کچھی نئے سال اشاڈھی بِج کے موقع پر کچھی بھائی بہنوں کو میری طرف سے بہت بہت مبارکباد ۔" میری طرف سے کچھی بھائیوں اور بہنوں کو رام رام،جو یہاں اور بیرون ملک میں عرصے سے مقیم ہیں ، جنہوں نے کچَھ کے روایتی فنون اور ثقافت کو محفوظ کر رکھا ہے۔ "
وزیراعظم نے اونم کے موقع پر عوام کو مبارکباد دی

نئی دہلی ،31 اگست۔ وزیراعظم جناب نریندر مودی نے اونم کے تیوہار کے مبارک موقع پر عوام کو مبارکباد دی ہے۔ ایک ٹیوئٹ میں وزیراعظم نے کہا ‘‘ اونم کی مبارکباد۔یہ ایک منفرد تیوہار ہے جس میں ہم آہنگی کو منایا جاتا ہے یہ ہمارے محنت کش کسانوں کا شکریہ ادا کرنے کا موقع بھی ہے۔ خدا ہر کسی کو خوشی اور مکمل صحت عطا فرمائے۔
وزیراعظم انکم ٹیکس اپیل کے ٹرائیبونل کی کٹک بنچ کے سرکاری و رہائشی کامپلیکس کا افتتاح کریں گے

نئی دہلی،09نومبر ،2020 / وزیر اعظم جناب نریندر مودی 11 اکتوبر 2020 کو سہ پہر ساڑھے چار بجے ویڈیو کانفرنسنگ کے ذریعے کٹک میں انکم ٹیکس اپیل کے ٹرائیبونل (آئی ٹی اے ٹی) کے جدید ترین طرز کے سرکاری اور رہائشی کامپلیکس کا افتتاح کریں گے۔ قانون کے مرکزی وزیر، پیٹرولیم کے مرکزی وزیر ، اڈیشہ کے وزیر اعلیٰ ، اڈیشہ ہائی کورٹ کے چیف جسٹس اور دیگر جج صاحبان، نیز دیگر اہم شخصیتیں بھی اس موقعے پر موجود ہوں گی۔ اس موقعے پر آئی ٹی اے ٹی پر ای کافی ٹیبل بک کا بھی اجرأ کیا جائے گا۔ آئی ٹی اے ٹی براہ راست ٹیکسوں کے میدان میں ایک اہم قانونی ادارہ ہے اور اس کے احکامات کو سچ پائے جانے پر قطعی طور پر تسلیم کیا جاتا ہے۔ فی الحال اس کی قیادت جھارکھنڈ ہائی کورٹ اور گجرات ہائی کورٹ کے سابق جج جناب جسٹس (ریٹائرڈ) پی پی بھٹ کر رہے ہیں۔ آئی ٹی اے ٹی پہلا ٹرائیبونل تھا جسے 25 جنوری 1941 کو تشکیل دیا گیا تھا اور اسے مدر ٹرائیبونل کے طور پر بھی جانا جاتا ہے۔ 1941 میں اس کی شروعات تین بنچوں دلی ، بامبے اور کلکتہ میں ہوئی تھی۔ اب اس کی 63 بنچیں اور دو سرکٹ بنچیں ہیں جو بھارت کے 30 شہروں میں قائم ہے۔ آئی ٹی اے ٹی کی کٹک بنچ 23 مئی 1970 کو قائم کی گئی تھی اور یہ تبھی سے کارکردگی انجام دے رہی ہے۔ کٹک بنچ کا دئارۂ کار پورے اڈیشہ میں پھیلا ہوا ہے۔ یہ بنچ 50 سال سے زیادہ عرصے تک کرایے پر لی گئی عمارت میں کام کرتی رہی ۔ آئی ٹی اے ٹی کٹک کے سرکاری و رہائشی کامپلیکس جو حال ہی میں تعمیر کیا گیا ہے 1.60 ایکڑ رقبے میں قائم ہے۔ یہ زمین اڈیشہ سرکار نے 2015میں مفت الاٹ کی تھی۔ دفتر کے کامپلیکس کا کل تعمیراتی رقبہ 1938 اسکوائر میٹر ہے اور اس کی تین منزلیں ہیں جن میں کشادہ قسم کا عدالتی کمرہ، انتہائی جدید قسم کا ریکارڈ روم، بنچ کے ارکان کے لیے جدید آلات سے لیس ایوان، لائبریری روم، جدید قسم کے آلات سے لیس کانفرنس ہال، مقدمے کی سنوائی کے لیے وافر جگہ، وکیلوں اور چارٹرڈ اکاؤنٹینٹ کے لیے بار روم بھی شامل ہیں۔ ۔۔۔۔۔۔۔۔۔۔۔۔۔۔۔۔۔ م ن ۔ اس۔ ت ح ۔
وزیر اعظم مودی کی دعوت پر امریکہ کے صدر اوروہاں کی خاتون اول کابھارت کا سرکاری دورہ

نئی دلّی، 11 جنوری / وزیر اعظم جناب نریندر مودی کی دعوت پر امریکہ کے صدر ہز ایکسی لینسی ڈونالڈ ٹرمپ خاتون اول میلانیا ٹرمپ کے ہمراہ `24-25 فروری، 2020 کو بھارت کے سرکاری دورے پر آرہے ہیں۔ صدر کا بھارت کا یہ اولین دورہ ہو گا۔ صدر ٹرمپ اور خاتون اول اپنے دورے کے دوران نئی دلّی اور احمد اباد، گجرات میں سرکاری پروگراموں میں شرکت کریں گے اور بھارت کے مختلف طبقہ ہائے معاشرت سے ملاقاتیں کریں گے۔ بھارت اور امریکہ کے درمیان عالمی اسٹریٹجک ساجھے داری دونوں ملکوں کے عوام کے درمیان گرم جوشانہ دوستی، مفاہمت، باہمی احترام، اعتماد اور اقدار کی شراکت داری پر مبنی ہے۔ وزیر اعظم جناب مودی اور صدر ٹرمپ کی قیادت میں یہ تعلقات تجارت، دفاع، انسداد دہشت گردی، توانائی، علاقائی اور عالمی موضوعات پر تعاون سمیت عوام سے عوام کے درمجیان عہد بستیگوں کے ضمن میں مزید مستحکم ہوئے ہیں۔اس دورے سے دونوں رہنماؤں کو ہماری حکمت عملی شراکت داری اور باہمی عبد بستگیوں کو مزید مستحکم کرنے میں مدد ملے گی۔ ۔۔۔۔۔۔ ٰ م۔ ر۔ر۔ .
پریکشا پہ چرچا امتحانات اور زندگی سے متعلق بہت سے مسائل کے لیے ایک متحرک فورم ہے: وزیر اعظم

نئی دہلی۔ 16 اپریل وزیر اعظم جناب نریندر مودی نے مطلع کیا ہے کہ پریکشا پہ چرچا کے تمام بات چیت کے حقائق نمو ایپ کے اختراعی طور پر تیار کردہ سیکشن میں مل سکتی ہیں۔ ایک ٹویٹ میں، وزیر اعظم نے کہا؛ "مجھے اپنے متحرک #ایکزام واریئر کے ساتھ بات چیت کرنے میں لطف آتا ہے۔پریکشا پہ چرچا امتحانات اور زندگی سے متعلق بہت سے مسائل کے لیے ایک متحرک فورم ہے۔ان تمام بات چیت کے حقائق نمو ایپ کے اختراعی طور پر تیار کردہ سیکشن میں مل سکتی ہیں۔"
سابق وزیراعظم اٹل بہاری واجپئی کی یاد میں منعقدہ دعائیہ جلسے سے وزیراعظم کا خطاب

نئی دہلی، 20 اگست 2018، وزیراعظم جناب نریندر مودی نے آج یہاں حال ہی میں رحلت پذیر سابق وزیراعظم جناب اٹل بہاری واجپئی کی یاد میں منعقدہ ایک دعائیہ میٹنگ سے خطاب کیا۔ انہوں نے کہا کہ ہماری زندگی کتنی طویل ہوگی، یہ ہمارے ہاتھوں میں نہیں ہے تاہم ہم یہ ضرور طے کرسکتے ہیں کہ ہماری زندگی کیسے گزرے گی۔ انہوں نے کہا کہ اٹل جی نے اپنی پوری زندگی میں یہ دکھایا کہ زندگی کیسی ہونی چاہیے اور اس کا مقصد کیا ہونا چاہیے۔ انہوں نے کہا کہ اٹل جی ہر لمحہ عام انسان کے لئے زندہ رہے۔ جوانی سے لیکر جب تک ان کے جسم نے ساتھ دیا، وہ ملک ملک کے لئے جئے۔ انہوں نے کہا کہ اٹل جی، اپنے اہل وطن کے لئے، اپنے اصولوں کے لئے اور عام انسانوں کی امنگوں اور آرزوؤ کے لئے زندہ رہے۔ وزیراعظم نے زور دیکر کہا کہ واجپئی جی نے اپنی بیشتر سیاسی زندگی اس دور میں گزاری جب غالب سیاسی آڈیولوجی کا کوئی متبادل دستیاب نہیں تھا۔ انہوں نے کہا کہ وہ الگ تھلگ رہنے کے باوجود وہ ہمیشہ اپنے آئیڈیل سے بندھے رہے۔بہت عرصے تک حزب مخالف میں رہے تاہم ان کے آئیڈیلز اپنی جگہ مسلم رہے۔ وزیراعظم نے کہا کہ واجپئی جی نے پارلیمانی روایات کا احترام کیا اور جب موقع آیا تو انہوں نے عوام کی فلاح و بہبود کے لئے اپنے نظریات کو عملی شکل دی۔ ہر لمحہ آپ محسوس کرسکتے ہیں کہ ان کے اندر ایک اٹل موجود تھا۔ وزیراعظم نے اس موقع پر ذکر کرتے ہوئے کہا کہ 11 مئی 1998 کو انہوں نے نیوکلیائی تجربہ کرکے دنیا کو چونکا دیا تھا۔ انہوں نے ان تجربات کی کامیابی کا سہرہ ہمارے سائنس دانوں کے سر باندھا ۔ اگرچہ عالمی پیمانے پر اس کا برعکس ردعمل سامنے آیا تاہم اٹل جی نے کسی دباؤ کے آگے جھکنے سے انکار کردیا اوردنیا کو دکھا دیا کہ بھارت ’اٹل‘ ہے۔ وزیراعظم نے کہا کہ واجپئی جی کی قیادت میں تین نئی ریاستیں بغیر کسی تلخی کے وجود میں آئیں۔ انہوں نے کہا کہ کہ واجپئی جی نے ہمیں یہ بھی سیکھ دی ہے کہ فیصلہ لینے کے عمل میں کس طرح سب کو ساتھ لیکر چلتے ہیں۔ وزیراعظم نے بتایا کہ جب اٹل جی نے پہلی مرتبہ مرکز میں حکومت بنائی تھی تو اس وقت انہیں کوئی حمایت دینے کے لئے تیار نہیں تھا اور یہ حکومت 13 دن میں ختم ہوگئی تھی تاہم اٹل جی نے امید کا دامن نہیں چھوڑا اور عوام کی خدمت کے لئے وقف رہے۔ جب متحدہ سیاست کی بات آئی تو انہوں نے یہ ثابت کرکے دکھایا۔ وزیراعظم نے کہا کہ واجپئی جی نے کشمیر کے سلسلے میں عالمی نظریات و خیالات کو بدل دیا۔ انہوں نے دہشت گردی کے موضوع کو نمایاں کرکے پیش کیا اور اسے عالمی پیمانے پر مرکز توجہ بنادیا۔ وزیراعظم نے کہا کہ اٹل جی ہمیشہ ہمارے لئے تحریک و ترغیب کا باعث بنے رہیں گے۔وہ ایک دہائی تک عوامی زندگی اور سیاست سے دور رہے تب بھی ان کے گزرنے پر جذبات کا وہی وفور تھا۔ ان کی عظمت کا اظہار اس طرح ہوا۔ انہوں نے کہا کہ نوجوان بھارتی کُشتی کے ماہر بجرنگ پونیا جو شاید کبھی اٹل جی سے نہ ملے ہوں، انہوں نے ایشیائی کھیلوں میں حاصل کیا ہوا اپنا طلائی تمغہ، کل اٹل جی کو وقف کردیا۔ دیکھئے ایک انسان کتنی بلندیوں پر جاسکتا ہے اور کتنی بڑی بڑی کامیابیاں حاصل کرسکتا ہے۔ ۔۔۔۔۔۔۔۔۔۔۔ م ن ۔ ن ا۔
مرکزی وزیر جناب رام ولاس پاسوان کے انتقال پر وزیر اعظم کا اظہارِ تعزیت

وزیر اعظم جناب نریندر مودی نے مرکزی وزیر جناب رام ولاس پاسوان کے انتقال پر گہرے رنج و غم کا اظہار کیا ہے۔ اپنے سلسلہ وار ٹوئٹ میں، وزیر اعظم نے کہا، ’’مجھے جو غم پہنچا ہے اسے میں الفاظ میں بیان نہیں کر سکتا۔ ہمارے ملک میں ایک ایسا خلاء پیدا ہوا ہے، جو شاید کبھی بھی بھر نہ سکے۔ جناب رام ولاس پاسوان جی کا انتقال میرا ذاتی نقصان ہے۔ میں نے ایک دوست، قیمتی ساتھی اور ایک ایسے شخص کو کھو دیا جو ہر غریب کو عزت والی زندگی دینے کے لیے ہمیشہ کوشاں رہتا تھا۔ جناب رام ولاس پاسوان جی نے اپنی محنت اور لگن سے سیاست میں اعلی مقام حاصل کیا۔ ایک نوجوان لیڈر کے طور پر، انہوں نے ایمرجنسی کے دوران ہماری جمہوریت پر ہونے والے ظلم و ستم کا ڈٹ کر مقابلہ کیا۔ وہ ایک قدر آور رکن پارلیمنٹ اور وزیر تھے، جنہوں نے پالیسی سے متعلق متعدد شعبوں میں دیرپا تعاون فراہم کیا۔ پاسوان جی کے ساتھ کندھے سے کندھا ملا کر کام کرنے کا ایک شاندار تجربہ رہا۔ کابینی اجلاس کے دوران ان کی مداخلت معنی خیز ہوا کرتی تھی۔ سیاسی ذہانت سے لیکر قائدانہ صلاحیت اور گورننس تک کے امور میں وہ ایک ذی فہم شخصیت کے مالک تھے۔ ان کے اہل خانہ اور حامیوں کے تئیں میں اپنی طرف سے تعزیت کا اظہار کرتا ہوں۔ اوم شانتی۔‘‘
وزیراعظم، 11 دسمبر 2020 کو ،بین الاقوامی بھارتی فیسٹول- 2020سے خطاب کریں گے

نئی دہلی، 10 دسمبر 2020: وزیراعظم جناب نریندر مودی 11دسمبر 2020 کوسہ پہر ساڑھے چار بجے ، بین الاقوامی بھارتی فیسٹول -2020سے خطاب کریں گے۔اس سال اس میلے کا انعقاد ورچوول موڈ میں کیا جارہا ہے اوراس میں مختلف قومی اوربین الاقوامی شعرا اور فنکارشرکت کریں گے ۔ یہ فیسٹول مہاکوی سبھرامنیا بھارتی کی 138ویں سالگرہ منانے کے لئے، وناول ثقافتی مرکز کے ذریعہ منعقد کیا جارہا ہے۔
وزیراعظم نے کرناٹک کے وزیرجناب امیش  کٹی کے انتقال پر تعزیت کی

وزیراعظم جناب نریندر مودی نے کرناٹک کے وزیر جناب امیش کٹی کے انتقال پر اپنی دلی تعزیت کااظہار کیا۔ وزیر اعظم نے ٹویٹ کیا : ’’جناب امیش کمارجی ایک آزمودہ کار لیڈر تھے جنہوں نے کرناٹک کی ترقی میں گراں قدر تعاون کیا ہے۔ ان کے انتقال سے دکھ ہوا ہے۔ اس دکھ کی گھڑی میں میری ہمدردیاں ان کے اہل خانہ اورحامیوں کے ساتھ ہیں ‘‘ ۔
وزیر اعظم نے جناب سائرس مستری کے انتقال پر تعزیت کا اظہار کیا

وزیر اعظم جناب نریندر مودی نے جناب سائرس مستری کے بے وقت انتقال پر گہرے رنج و غم کا اظہار کیا ہے۔ جناب مودی نے کہا ہے کہ وہ ایک ہونہار کاروباری رہنما تھے جو ہندوستان کی اقتصادی صلاحیت پر یقین رکھتے تھے۔ ایک ٹویٹ میں، وزیر اعظم نے کہا؛ ’’جناب سائرس مستری کا بے وقت انتقال چونکا دینے والا ہے۔ وہ ایک ہونہار کاروباری رہنما تھے جو ہندوستان کی معاشی طاقت پر یقین رکھتے تھے۔ ان کا انتقال تجارت اور صنعت کی دنیا کے لیے ایک بڑا نقصان ہے۔ ان کے اہل خانہ اور دوستوں سے تعزیت۔ ان کی روح کو امن و سکون ملے۔"
وزیر اعظم 25 جولائی کو آنجہانی ہرموہن سنگھ یادو کی دسویں برسی کے موقع پر تقریب سے خطاب کریں گے

نئی دہلی، 24 جولائی 2022: وزیراعظم جناب نریندر مودی ویڈیو کانفرنسنگ کے ذریعے 25 جولائی 2022 کو شام 4:30 بجے آنجہانی ہرموہن سنگھ یادو کی دسویں برسی کے موقع پر منعقد ہونے والی تقریب سے خطاب کریں گے۔ آنجہانی ہرموہن سنگھ یادو (18 اکتوبر 1921 – 25 جولائی 2012) یادو برادری کی ایک بلند شخصیت اور رہنما تھے۔ اس پروگرام میں وزیر اعظم کسانوں، پسماندہ طبقات اور معاشرے کے دیگر طبقات کے لیے آنجہانی لیڈر کے تعاون کے اعتراف کے طور پر شرکت کر رہے ہیں۔ آنجہانی ہرموہن سنگھ یادو طویل عرصے تک سیاست میں سرگرم رہے اور انھوں نے ایم ایل سی، ایم ایل اے، راجیہ سبھا کے رکن اور 'اکھل بھارتیہ یادو مہاسبھا' کے چیئرمین کے طور پر مختلف عہدوں پر خدمات انجام دیں۔ انھوں نے اپنے بیٹے جناب سکھرام سنگھ کی مدد سے کانپور اور اس کے آس پاس بہت سے تعلیمی ادارے قائم کرنے میں بھی اہم کردار ادا کیا۔ آنجہانی ہرموہن سنگھ یادو کو 1984 کے سکھ مخالف فسادات کے دوران متعدد سکھوں کی زندگیاں بچانے میں بہادری کا مظاہرہ کرنے پر 1991 میں شوریہ چکر سے نوازا گیا تھا۔
وزیر اعظم نے نوراتری کے دوران ماں کلراتری کی پوجا ارچنا کی

وزیراعظم جناب نریندر مودی نے نوراتری کے دوران ماں کلراتری کی پوجا ارچنا کی اور سبھی کے لئے ان کے آشیرواد کی دعا کی۔ ایک ٹویٹ میں وزیراعظم نے کہا: ‘‘ ماں کلرا تری سے دعا مانگتا ہوں کہ ساری رکاوٹوں کو دور کرکے وہ ہر کسی کی زندگی میں سکھ، امن وسکون، خوشحالی اور بہترین صحت عطا کرے’’۔
وزیر اعظم نے گڈ فرائڈے کے موقع پر حضرت عیسیٰ کے حوصلے اور جذبے کو یاد کیا

نئیدہلی۔30؍مارچ۔وزیراعظم جناب نریندر مودی نے گڈ فرائڈے کے موقع پر حضرت عیسیٰ کے حوصلے اور جذبے کو یاد کیا۔ انہوں نے کہا ’’گڈ فرائڈے کے موقع پر ہم حضرت عیسیٰ کے حوصلے اور جذبے کو یاد کرتے ہیں۔ انہوں نے دوسروں کی خدمت کرنے اور معاشرے سے ناانصافی، دکھ درد اور غم کو دور کرنے میں اپنی زندگی لگادی۔ ‘‘  ۔۔۔۔۔۔۔۔۔۔۔۔۔۔۔۔۔۔۔۔۔۔ م ن۔ا گ۔ع ن۔ 30-03-2018
وزیر اعظم نریندر مودی نے مہاپرینروان دیوس پر ڈاکٹر بابا صاحب امبیڈکر کو خراج عقیدت پیش کی

وزیراعظم جناب نریندر مودی نے مہاپرینروان دیوس پرڈاکٹر بابا صاحب امبیڈکر کو خراج عقیدت پیش کیا۔ وزیراعظم نے ایک ٹوئیٹ پیغام میں کہا، ’’میں مہاپرینروان دیوس کے موقع پر ڈاکٹر بابا صاحب امبیڈکر کو یاد کررہا ہوں ۔ ان کےافکار اور نظریات آج بھی لاکھوں لو گوں کو طاقت دیتے ہیں۔ ہم سبھی ان خوابوں کو پورا کرنے کے لئے پرعزم ہیں جو انھوں نے قوم کے لئے دیکھے تھے۔ ‘‘
وزیر اعظم نے برمنگھم میں 2022 سی ڈبلیو جی کی شروعات پر ہندوستانی دستے کو نیک خواہشات پیش کی

وزیر اعظم جناب نریندر مودی نے برمنگھم میں 2022 دولت مشترکہ کھیلوں کے آغاز پر ہندوستانی دستے کو نیک خواہشات پیش کی ہے۔ وزیر اعظم نے ٹوئیٹ کیا : ’’برمنگھم میں 2022 سی ڈبلیو جی کے آغاز پر ہندوستانی دستے کو نیک خواہشات ۔ میں پر اعتماد ہوں کہ ہمارے کھلاڑی اپنے بہترین کارکردگی کا مظاہرہ کریں گے اور اپنی شاندار کھیلوں کی پرفارمنس کے ذریعہ ہندوستانیوں متاثر کرتے رہیں گے۔‘‘
وزیراعظم نےنیتا جی سبھاش چندر بوس کو ان کی جینتی پر خراج عقیدت پیش کیا

نئی دہلی۔23؍جنوری۔وزیر اعظم جناب نریندر مودی نے نیتا جی سبھاش چندر بوس کو ان کی جینتی کے موقع پر خراج عقیدت پیش کیا ہے۔ وزیراعظم نے اپنے پیغام میں کہا ہے کہ نیتا جی سبھاش چندر بوس کی شجاعت نے ہر ہندوستانی کا سر فخر سے بلند کیا ہے۔ ہم اس عظیم شخصیت کو ان کی جینتی کے موقع پر خراج عقیدت پیش کرتے ہیں۔
وزیر اعظم نے ایشین گیمز 2018 میں گولڈ جیتنے پر بھارتی رووِنگ ٹیم کو مبارکباد پیش کی

وزیر اعظم مودی نے سوَرن سنگھ، دتو ببن بھوکانل، اوم پرکاش اور سکھ میت سنگھ پر مشتمل بھارتی رووِنگ ٹیم کو جکارتا۔ پالم بانگ، انڈونیشیا میں کھیلے جا رہے 18ویں ایشین گیمز 2018میں مردوں کے کواڈرپل اسکلس کے مقابلے میں گولڈ جیتنے پر مبارکباد پیش کی۔ وزیر اعظم نے کہا کہ، ’’رووِنگ میں ہماری ٹیم کا زبردست مظاہرہ۔ رووِنگ میں مردوں کے کواڈرپل اسکلس مقابلے میں گولڈ جیت کر انہوں نے بھارت وقار میں اضافہ کیا ہے۔ سوَرن سنگھ، دتو ببن بھوکانل، اوم پرکاش اور سکھ میت سنگھ کے ٹیم کو مبارکباد۔‘‘
وزیراعظم 2 جنوری کو میرٹھ کا دورہ کریں گے

وزیراعظم جناب نریندر مودی 2 جنوری 2022 کو میرٹھ کے دورے پر جائیں گے جہاں وہ تقریبا ایک بجے دوپہر کے وقت میجر دھیان چند اسپورٹس یونیورسٹی کا سنگ بنیاد رکھیں گے۔ یہ یونیورسٹی میرٹھ میں سردھنا قصبہ کے سلاوا اور کیلی گاؤں میں قائم کی جائے گی جس پر تقریبا 700 کروڑ روپئے کے اخراجات کا تخمینہ لگایا گیا ہے۔ جن شعبوں پر وزیراعظم کی خاص توجہ مرکوز ہے ان میں سے ایک ملک کے تمام حصوں میں کھیل کے کلچر کو عام کرنا اور عالمی سطح کے کھیل سے متعلق بنیادی ڈھانچے کو قائم کرنا ہے۔ میرٹھ میں میجر دھیان چند اسپورٹس یونیورسٹی کا قیام وزیراعظم کے اس خواب کو پورا کرنے کی سمت میں ایک بڑا قدم ہوگا۔ اسپورٹس یونیورسٹی کاایک جدید اوراعلی ٰ درجے کا اسپورٹس بنیادی ڈھانچہ ہوگا۔اس بنیادی ڈھانچے میں ہاکی کے میدان، فٹبال کے میدان، باسکٹ بال، والی بال، ہینڈبال، کبڈی کے میدان، لانگ ٹینس کے کورٹ، جمنازیم ہال، دوڑ کے میدان، سومنگ پول، کثیر مقصدی ہال اور سائیکلنگ کے میدان شامل ہیں۔ یونیورسٹی میں بہت سی سہولیات بھی دستیاب ہوں گی جن میں شوٹنگ، اسکواش،جمناسٹکس، ویف لفٹنگ، تیر اندازی اور کشتی رانی وغیرہ کی عمارتیں شامل ہیں۔ یونیورسٹی میں 540 خواتین اور 540 مرد کھلاڑیوں سمیت 1080 کھلاڑیوں کو تربیت دینے کی صلاحیت ہوگی۔
وزیراعظم نے ملک کے عوام کو مکرسنکرانتی، اتراین، بھوگی، ماگھ بیہو اور پونگل کی مبارکباد دی

اپنی سلسلہ وار ٹویٹس میں ، وزیراعظم نے کہا: ‘‘ہم ملک بھر میں بہت سے تہوار منارہے ہیں جس سے ہمارے ثقافتی تنوع کی عظمت کاپتہ چلتا ہے۔ ان تہواروں پر میری طرف سے مبارکباد ۔ مکرسنکرانتی کے لئے مبارکباد ۔https://t.co/4ittq5QTsr ایک بے مثال اتراین ا ٓپ کو مبارک ہو ۔ https://t.co/hHcMBzBJZP سب لوگوں کو بھوگی کی مبارکباد ۔ یہ خصوصی تہوار ہمارے معاشرے میں مسرت و شادمانی کے جذبہ کوبڑھائے۔ میں اپنے ہم وطنوں کی بہتر صحت اور بہبودی کے لئے دعا کرتا ہوں۔ https://t.co/plB
جودھ پور، راجستھان میں المناک سلنڈر حادثے کے بعد، وزیر اعظم نے پی ایم این آر ایف  کی طرف سے  امدادی  رقم کا اعلان کیا

وزیر اعظم جناب نریندر مودی نے، پی ایم این آر ایف کی طرف سے راجستھان کے جودھ پور میں المناک سلنڈر حادثے میں، ہر مرنے والے کے لواحقین کو 2 لاکھ روپے اور زخمی ہونے والے شخص کے لئے 50 ہزار روپے کے امدادی رقم کا اعلان کیا ہے۔ وزیر اعظم کے دفتر نے ٹویٹ کیا؛ "وزیر اعظم نریندر مودی نے پی ایم این آر ایف کی طرف سے راجستھان کے جودھ پور میں المناک سلنڈر حادثے میں، ہر مرنے والے کے لواحقین کو 2 لاکھ روپے کے امدادی رقم کا اعلان کیا ہے اور زخمی ہونے والے شخص کو 50 ہزار روپے دیئے جائیں گے ۔" ۰۰۰۰۰۰۰۰ (ش ح- ا ع- ق ر)
کابینہ نے بھارت اور مراکش کے درمیان قانونی شعبے میں مفاہمت نامے  کو منظوری دی

نئی دہلی،16 مئی/ وزیراعظم جناب نریندر مودی کی زیر صدارت مرکزی کابینہ نے بھارت اور مراکش کے درمیان قانونی شعبے میں امداد باہمی سے متعلق مفاہمت نامے پردستخط کرنے کو منظوری دی ہے تاکہ قانون اورقانون سازی کے شعبے میں ایک دوسرے کے تجربہ اور مہارت کو شیئر کیا جا سکے۔ اس مفاہمت نامے سے وکلاء ، قانون کے افسران اور قانون کے طلباء کو ایک موقع فراہم ہو گا کہ وہ بھارت اور مراکش کی اتھارٹیز کے زیر اہتمام منعقد سیمیناروں ، سمپوزیموں اور ورکشاپ میں قانون اور انصاف کے شعبے سے متعلق مسائل پر تبادلہ خیال کرسکیں۔
وزیر اعظم نے مکرسنکرانتی کے موقع پر کرناٹک کے عوام کو مبارکباد دی

وزیر اعظم جناب نریندر مودی نے مکرسنکرانتی کے موقع پر کرناٹک کے عوام کو نیک تمنائیں پیش کی ہیں۔ کرناٹک کے وزیر اعلیٰ جناب بسوراج بومئی کے مکرسنکرانتی کے موقع پر وزیر اعظم کو مبارکباد کے پیغام کے جواب میں وزیر اعظم نے کہا : ’’کرناٹک کی بہنوں اور بھائیوں کو مکرسنکرانتی کی نیک تمنائیں۔ یہ وہ ریاست ہے جس کا ملک کی ترقی میں بے نظیر حصہ ہے۔ مرکز اور ریاستی حکومت ریاست کے عوام کو بااختیار بنانے کی جانب کام کرتے رہیں گے۔
کابینہ نے برکس ملکوں کی ، دواؤں سے متعلق ضابطہ کار ایجنسیوں کے مابین انسانوں کے استعمال کے لئے طبی مصنوعات کے ضابطوں کے میدان میں تعاون سے متعلق مفاہمت نامے کو منظوری دی

نئی دہلی۔25اپریل؛وزیراعظم جناب نریندر مودی کی قیادت میں مرکزی کابینہ نے برکس ملکوں کی، دواؤں کے ضابطے بنانے والی ایجنسیوں کے مابین انسانوں کے استعمال کے لیے طبی مصنوعات کے ضابطوں کے میدان میں تعاون سے متعلق ایک مفاہمت نامے پر دستخط کئے۔ اس مفاہمت نامے سے متعلقہ فریقوں کے درمیان ضابطہ جاتی نقطہ ٔ نظر سے برکس ملکوں کو بھارت کی طبی مصنوعات کی برآمدات میں اضافہ کرنے میں مدد ملے گی۔ (م ن ۔اس ۔ن ر۔)